জার্মানির বিল্ড লিখেছে, ‘মেসি প্রায় আউট!’ আর আর্জেন্টিনার ‘চিরশত্রু’ ব্রাজিলের ল্যান্স পত্রিকার শিরোনাম, ‘এখন মেসি?’ ব্রাজিলের আরেক বিখ্যাত পত্রিকার শিরোনাম, ‘মেসিকে নিশ্চিহ্ন করে আর্জেন্টিনাকে হারাল ক্রোয়েশিয়া’। এর মধ্যে সব থেকে নিরাপদ পথে হেঁটেছে প্রভাবশালী ব্রিটিশ সংবাদমাধ্যম বিবিসি। তারা তাদের ম্যাচ রিপোর্টের শিরোনাম করেছে, ‘আর্জেন্টিনাকে অবাক করে দিয়ে বিশ্বকাপের নকআউট পর্বে ক্রোয়েশিয়া’।